EkBass/fiwiki-20250220-pages-articles huggingface dataset:
USS Passaic (1862)

USS Passaic oli Yhdysvaltain laivaston Passaic-luokan monitori, joka palveli Yhdysvaltojen sisällissodassa pohjoisvaltioiden puolella. == Valmistus == John Ericsson valmisti aluksen Continental Iron Worksilla Greenpointissa New Yorkissa. Alus laskettiin vesille 30. elokuuta 1862 ja otettiin palvelukseen 25. marraskuuta päällikkönään Percival Drayton.history.naval.mil == Palvelus == Kaksi päivää palvelukseenoton jälkeen alus lähti New Yorkista liittyen Pohjois-Atlantin sulkulaivueeseen Hampton Roadsissa 29. marraskuuta. Välittömästi laivueeseen liityttyään alus siirrettiin Washingtonin laivastontelakalle kunnostettavaksi. Presidentti Lincoln kabinetteineen vieraili 6. joulukuuta telakalla olleella aluksella. USS State of Georgia hinasi 26. joulukuuta aluksen Hampton Roadsiin, mistä se lähti kolme päivää myöhemmin USS Monitorin kanssa USS Rhode Islanddin hinaamana Beaufortiin Pohjois-Carolinaan. Matkalla olleessa myrskyssä alukseen tuli runsaasti vettä, minkä seurauksena aluksesta pumpattiin runsaasti vettä pois ja sitä kevennettiin hehittämällä ampumatarvikkeet yli laidan. Alus kuitenkin pääsi Beaufortiin uuden vuoden päivänä vuonna 1863. USS Monitor haaksirikkoutui matkan aikana. Alus ankkuroitiin Port Royalin edustalle, mistä se jatkoi 21. tammikuuta Wassaun salmeen. Kaksi päivää myöhemmin alus valtasi yhdessä USS Marbleheadin kanssa kuunari Gliden, jonka lastina oli puuvillaa. Sisaralustensa kanssa Passaic hyökkäsi Fort McAllisteriin testattaessa alusten taistelukelpoisuutta oikeissa olosuhteissa. Alus oli 7. huhtikuuta mukana kontra-amiraali DuPontin hyökkäyksessä Charlestoniin. Alus vaurioitui taistelussa pahoin ja se siirrettiin New Yorkiin, missä se poistettiin palveluksesta korjauksia varten 12. toukokuuta. Alus palasi 19. heinäkuuta palvelukseen ja saapui Charlestonin satamaan Morris Islandin edustalle 25. heinäkuuta. Alus osallistui kaikkin alueen operaatioihin ja se oli kontra- amiraali Dahlgrenin lippulaivana hyökättäessä Fort Moultrie'ta vastaan. Alus avusti USS Lehighin pelastamisessa aluksen ajettua karille taistelussa. Alus poistettiin palveluksesta 16. kesäkuuta 1865 Philadelphian laivastontelakalla, missä se makasi ankkurissa 1866-1874. Alus kunnostettiin vuonna 1875 ja palautettiin palvelukseen Hampton Roadsissa 24. marraskuuta 1876. Vuodesta 1878 alkaen alus oli vastaanottoaluksena Washington D.C.:ssä, mistä tehtävästä se siirrettiin 1883 Annapolisin laivastoakatemiaan. Alus oli 1893-1894 Bostonin laivastontelakalla ja sieltä vapauduttuaan alus luovutettiin Massachusettsin naval militialle. Alus oli 1896-1898 Brunswickissa Georgian naval militialla. Alus palautettiin 16. toukokuuta 1898 palvelukseen, jolloin se liitettiin laivaston apujoukkoihin. Alus siirrettiin Key Westiin ja Pensacolaan Floridaan. Alus poistettiin palveluksesta 11. syyskuuta Pensacolassa laivastontelakalla ja se myytiin Frank Samuelsille 10. lokakuuta 1899. == Lähteet == * === Viitteet === Luokka:Passaic-luokan monitorit
Storaisarn

Storaisarn on saari Espoon Suvisaaristossa Aisarfjärdenin merialueella. Se kuuluu Aisarn-saariryhmään, joka sijaitsee välittömästi Suvisaariston pääsaarten lounaispuolella. Storaisarnin koillispuolella sijaitsee Lillaisarn ja lounaispuolella Torraisarn.Storaisarn Espoon opaskartalla Saariryhmän lounais–koillissuuntainen ulottuvuus on noin 1,2 kilometriä. == Maantiede ja luonto == Noin viiden hehtaarin laajuisen Storaisarnin lounainen ranta on kallioista rinnettä, myös kaakossa on jonkin verran kalliorantaa. Muilta osiltaan saari on lähinnä mäntyä kasvavaa kangasmetsää. Keskiosassa on pieni vyöhyke tuoretta kangasmetsää, länsi- ja itäosat puolestaan ovat kuivaa ja verraten karua kangasta. Saaren länsiosa kohoaa yli kymmenen metrin korkeuteen merenpinnasta, itäosa on matalampaa. Saarella kasvaa kanervan, mustikan ja puolukan lisäksi muun muassa kultapiiskua, sianpuolaa ja variksenmarjaa. == Nimen etymologia == Ruotsin kieli ei tunne ai-diftongia, joten Aisarn- saariryhmän nimi lienee suomenkielistä alkuperää. Vanhojen kirjoitusasujen perusteella varhaisin nimi on ollut Aittasaari tai Aittosaari. "Aitta" viitannee muinaisiin kalastajien tilapäisasumuksiin. == Lähteet == == Aiheesta muualla == *Tiedostopalvelu.maanmittauslaitos.fi *Storaisarn, Uusimaa, Finland — Sunrise, Sunset and Daylength *Ilmatieteenlaitos.fi (Sääennuste Storaisarn, Espoo) Luokka:Espoon saaret Luokka:Suvisaaristo
Suoninahkajäkälä

Suoninahkajäkälä (Peltigera venosa) on nahkajäkälien sukuun kuuluva jäkälä. Sen yläpinta on harmaanvihreä ja sileä, kosteana kirkkaanvihreä. Alapinnalla on kiinnityskohdasta viuhkamaisesti lähtevät tummanruskeat suonet. Kotelomaljat ovat nappimaisia ja enintään 10 millimetriä halkaisijaltaan. Melko harvinainen koko Suomessa. Kasvaa paljaalla kivennäismaalla, usein varjoisissa ja kosteissa paikoissa, kuten kallioseinämillä ja ojienvarsilla, varsinkin kalkkipitoisella maalla. Suoninahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten peltidaktyliinia (C32H54O3). Suoninahkajäkälä on luokiteltu Suomessa silmälläpidettäväksi lajiksi. == Lähteet == == Aiheesta muualla == * Laji.fi: Suoninahkajäkälä (Peltigera venosa) * Luopioisten kasvisto: Suoninahkajäkälä (Peltigera venosa) * UniProt: Taxonomy - Peltigera venosa * Global Biodiversity Information Facility (GBIF): Peltigera venosa * Consortium of Lichen Herbaria: Peltigera venosa * Lichens of Wales: Peltigera venosa * Italic 7.0, The Information System on Italian Lichens: Peltigera venosa * PheroBase: Semiochemicals of Peltigera venosa, the Fan lichen Luokka:Nahkajäkälät
Lillaisarn

Lillaisarn on saari Espoon Suvisaaristossa Aisarfjärdenin merialueella. Se kuuluu Aisarn-saariryhmään, joka sijaitsee välittömästi Suvisaariston pääsaarten lounaispuolella. Saariryhmän kaksi muuta saarta, Storaisarn ja Torraisarn sijaitsevat Lillaisarnista lounaaseen.Lillaisarn Espoon opaskartalla Saariryhmän lounais–koillissuuntainen ulottuvuus on noin 1,2 kilometriä. Noin kolmen hehtaarin laajuisen Lillaisarnin rantaviiva on kallioista ja kasvillisuudeltaan niukkaa. Saaren sisäosa on enimmäkseen tuoretta kangasmetsää, etelässä on pieni alue lehtomaista kangasta. == Lähteet == == Aiheesta muualla == *Tiedostopalvelu.maanmittauslaitos.fi *Lillaisarn, Uusimaa, Finland — Sunrise, Sunset and Daylength Luokka:Espoon saaret Luokka:Suvisaaristo
Torraisarn

Torraisarn on saari Espoon Suvisaaristossa Aisarfjärdenin merialueella. Se kuuluu Aisarn-saariryhmään, joka sijaitsee välittömästi Suvisaariston pääsaarten lounaispuolella. Saariryhmän kaksi muuta saarta, Storaisarn ja Lillaisarn sijaitsevat Torraisarnista koilliseen.Torraisarn Espoon opaskartalla Saariryhmän lounais–koillissuuntainen ulottuvuus on noin 1,2 kilometriä. Noin kahden hehtaarin laajuisen Torraisarnin kallioiset ja kivikkoiset rannat kohoavat jyrkästi merenpinnasta. Niillä kasvaa muun muassa hiirenvirnaa, karhunputkea, keltamaitetta ja peltovalvattia. Saaren sisäosa on Uudenmaan sisä- ja välisaaristolle tyypillistä kuivaa kangasmetsää. Torraisarnin eteläpuolella sijaitsee Labartenin lintualue, jonka pinta-ala on noin yhdeksän hehtaaria. Alueeseen kuuluu kolme lintuluotoa: Stora Labarten, Lilla Labarten ja Stora Isagrund. == Lähteet == == Aiheesta muualla == *Tiedostopalvelu.maanmittauslaitos.fi *Torraisarn, Uusimaa, Finland — Sunrise, Sunset and Daylength Luokka:Espoon saaret Luokka:Suvisaaristo
P-Hydroksibentsaldehydi

p-Hydroksibentsaldehydi eli 4-hydroksibentsaldehydi (C7H6O2) on aromaattisiin aldehydeihin ja fenoleihin kuuluva orgaaninen yhdiste. Yhdistettä voidaan käyttää muun muassa aromiaineiden ja maatalouskemikaalien valmistamiseen sekä analyyttisen kemian reagenssina. p-Hydroksibentsaldehydin isomeereja ovat salisyylialdehydi ja m-hydroksibentsaldehydi. ==Ominaisuudet== Huoneenlämpötilassa p-hydroksibentsaldehydi on väritöntä tai kellertävää kiteistä ainetta. Yhdiste liukenee hieman veteen ja hyvin moniin orgaanisiin liuottimiin esimerkiksi etanoliin ja dietyylieetteriin. Aineen reaktiot ovat aromaattisille aldehydeile ja fenoleille tyypillisiä ja se esimerkiksi voidaan hapettaa karboksyylihapoksi ja se reagoi elektrofiilien kanssa elektrofiilisella aromaattisella substituutiolla. Luonnossa p-hydroksibentsaldehydiä esiintyy useissa kasveissa pieniä määriä joko sellaisenaan tai glykosidina.Christian Maliverney & Michel Mulhauser: Hydroxybenzaldehydes, Kirk-Othmer Encyclopedia of Chemical Technology, John Wiley & Sons, New York, 2000. Viitattu 21.5.2018.Friedrich Brühne & Elaine Wright: Benzaldehyde, Ullmann's Encyclopedia of Industrial Chemistry, John Wiley & Sons, New York, 2011. Viitattu 21.5.2018 ==Valmistus ja käyttö== p-Hydroksibentsaldehydiä voidaan valmistaa fenolista ja kloroformista niin kutsutulla Reimer–Tiemann-reaktiolla, jossa muodostuu myös salisyylialdehydiä. Metanolin käyttö liuottimena parantaa p-hydroksibentsaldehydin saantoa. Yhdistettä voidaan valmistaa myös p-klooribentsaldehydin ja natriumhydroksidin välisellä reaktiolla. Ainetta käytetään maatalouskemikaalien kuten bromoksiniilin, lääkkeiden, hajuste- ja aromiaineiden, kuten anisaldehydin ja vadelmaketonin, valmistamiseen. Sitä käytetään myös apuaineena päällystettäessä metalleja sinkillä elektrolyyttisesti. Yhdistettä voidaan käyttää sikimihappopitoisuuden määrittämiseen. ==Lähteet== Luokka:Aldehydit Luokka:Aromaattiset yhdisteet
Kangasniemen seurakunta

Kangasniemen seurakunta on Mikkelin hiippakuntaan ja Etelä-Savon tuomiorovastikuntaan kuuluva Suomen evankelis-luterilaisen kirkon seurakunta, joka toimii Kangasniemen kunnan alueella. == Historia == Kangasniemi on ollut Pieksämäen seurakunnan kappeliseurakunta. Se erotettiin omaksi seurakunnakseen noin 1650, mutta ensimmäinen kirkko valmistui kuitenkin vasta 1659. Hankasalmen kappeliseurakunnan itsenäistyttyä Rautalammista siihen Hankasalmeen liitettiin osia myös Kangasniemestä. == Lähteet == == Aiheesta muualla == *Kangasniemen seurakunnan kotisivut Luokka:Mikkelin hiippakunnan seurakunnat Luokka:Kangasniemi
Pentacon

Pentacon GmbH on Saksan Dresdenissä toimiva hienomekaanisten ja optisten laitteiden ja komponenttien valmistaja, joka kuuluu Schneider Kreuznach -konserniin. Nykyinen Pentacon-yritys juontaa juurensa Itä-Saksassa toimineeseen VEB Pentacon Dresdeniin, joka valmisti muun muassa Praktica-, Zeiss Ikon-, Contax-, Ica-, Ernemann-, Exakta-, Exa- ja Pentacon-merkkisiä kameroita. Yrityksen piirissä kehitettiin peiliheijastuskameralle olennainen pentaprismaetsin, josta yritys sai myös nimensä. Pentaconiin juontaa juurensa myös järjestelmäkameroissa pitkään käytetty objektiivien M42-kierrekiinnitys eli niin sanottu Praktica–Pentax-kierre. ==Historiaa== VEB Pentacon Dresden syntyi vähitellen, kun optisen alan valmistajat yhdistyivät Saksassa. Ensimmäinen fuusio oli Zeiss Ikon vuonna 1926, jossa yhdistettiin saksalaiset kameravalmistajat Internationale Camera Actiengesellschaft ICA AG (Dresden), Contessa-Nettel AG (Stuttgart) ja Ernemann-Werke (Dresden). Seuraavina vuosina mukaan tulivat AG Hahn für Optik und Mechanik (Kassel) ja C. P. Goerz AG (Berliini). Toisen maailmansodan jälkeen osa tehtaista jäi Itä-Saksan puolelle, jossa niistä muodostui VEB Zeiss-Ikon. 1950-luvun lopulla siitä muodostettiin VEB Kinowerke Dresden yhdistämällä siihen VEB Kamera-Werke Niedersedlitz (joka juonsi juurensa Charles A. Noblen ja Guthe & Thorschin kameraverstaisiin ja oli Praktica-järjestelmäkameran edeltäjän Praktiflexin kehittäjä), VEB Welta-Kamera-Werk Freital (johon kuului myös Reflekta- kameratehdas), VEB Altissa-Camera-Werk (tunnettu myös Altiflex- ja Altix- kameroista) ja VEB Aspecta Dresden, joka valmisti projektoreita, suurennuskoneita ja objektiiveja. Vuonna 1964 yhteiseksi nimeksi tuli VEB Pentacon Dresden. 1970-luvun vaihteessa siihen liitettiin vielä VEB Feinoptisches Werk Görlitz (ent. Meyer-Optik) sekä Exakta- ja Exa-kameroista tunnettu Ihagee Kamerawerk AG, ja kymmenen vuotta myöhemmin dresdeniläinen Mentor-kameratehdas. Itä-Saksan luhistuttua Pentacon Dresden oli suurissa vaikeuksissa. Heinäkuussa 1990 tehtaan kuudesta tuhannesta työntekijästä töitä oli vain 150:lle. Sitä ennen tehtaan tuotannosta kolme neljäsosaa oli viety länsimaihin, ja muun muassa Britanniassa Praktica-kameroilla oli noin 25 prosentin markkinaosuus järjestelmäkameroissa. Jälleenyhdistymistä yrityssektorilla valvonut Treuhandanstalt totesi yrityksen olevan raskaasti tappiollinen ja sen työntekijämäärän tarpeeseen nähden kuusinkertainen. Tehdas lakkautettiin kesäkuussa 1991. Pentaconin tuotemerkit osti linssivalmistaja Schneider-Kreuznachin omistaja Heinrich Manderman. ==Lähteet== ==Aiheesta muualla== Luokka:Saksalaiset teollisuusyritykset Luokka:Valokuvausalan yhtiöt Luokka:Valokuvausalan tuotemerkit
Valkola (Jyväskylä)

Valkola on pienalue Keljon kaupunginosassa Jyväskylässä. Alueen rakennuskanta koostuu enimmäkseen eri-ikäisistä pien- ja rivitaloista mutta alueella on myös kerrostaloja. Valkolan välittömässä läheisyydessä sijaitsee eri palveluja tarjoava Keljonkeskus. Valkolassa sijaitsi Keljon koulu, joka lakkautettiin vuonna 2015. == Kuvia == Tiedosto:Keljo2.jpg|Alueen luhtitaloasutusta. Tiedosto:Keljon koulu2.jpg|Keljon koulu. Tiedosto:Jyväskylä - Korkeakoskentie.jpg|Korkeakoskentietä. == Lähteet == Luokka:Keljo
Osuuskunta Helsingin Valokuidut

Osuuskunta Helsingin Valokuidut on osuuskunta, joka toimii Helsingissä Pitäjänmäen kaupunginosassa Marttilan alueella. == Osuuskunta Helsingin valokuidut == Osuuskunta on perustettu 2014. Rakentaminen alkoi 2014 ja verkko valmistui 2015 keväällä. Osuuskunta on rakentanut valokuituverkon (FTTH) Marttilan alueelle Helsingin Pitäjänmäkeen. Hanke pilottikohde tekniikalle, jolla voidaan rakentaa moderni ja nopea tietoliikenne vanhalle omakotitaloalueelle. Verkko oli myös Suomen ensimmäinen Soneran (Telian) Avoinkuitu- mallinen verkko Suomessa. Hankkeen toteuttamiseen osallistui Telian lisäksi Omakotiliitto ja Liikenne- ja Viestintäministeriö. Hankkeen piirissä on 160 omakotitaloa. == Tunnustukset ja palkinnot == Osuuskunta voitti 2017 EU:n palkinnon "European Broadband Awards 2017 "sarjassa avoimuus ja kilpailu. == Tekninen toteutus == Verkko on rakennettu siten, että jokainen osakas saa neljä kuitua, jotka ovat kytketty päästä päähän osuuskunnan keskukselle asti. Tämä mahdollistaa, että asiakas voi kilpailuttaa netti yhteyden ottamalla yhteyttä (uuteen) operaattoriin ja siirtämällä "hyppykuitu" kotipäätteen liittimestä toiseen. Tällä hetkellä on saatavilla palvelut viideltä eri operaattorilta. Lisäksi on saatavilla kaapeliTV- palvelut (Elisa) ja keskusantennipalvelut. == Aiheesta muualla == * Osuuskunnan kotisivut * Euroopan laajakaista 2017 palkinto * Mikä on Avoinkuitu ? * Pientaloalueiden valokuituratkaisut Luokka:Suomalaiset osuuskunnat
Wolfgang Amadeus Phoenix

__NOTOC__ Wolfgang Amadeus Phoenix on ranskalaisen indie rock -yhtye Phoenixin neljäs studioalbumi, jonka julkaisi V2 Records 25. toukokuuta 2009. Albumilta julkaistiin kolme singleä vuoden 2009 aikana; "Lasso", 1901 ja "Lisztomania". Albumi oli yhtyeen läpimurtoalbumi, se sai positiivista palautetta kriitikoilta ja voitti Parhaan vaihtoehtoalbumin Grammy-palkinnon vuoden 2010 Grammy-palkintogaalassa.Grammys: 52nd Grammy Awards - Winner Albumi nauhoitettiin vuoden 2008 aikana apulaistuottaja Philippe Zdarin kotistudiossa Pariisissa, Ranskassa. Yhtye haki nauhoittaessaan albumia modernia ja monipuolista soundia.Electronic Musician: Experimentation, Perfectionism, and Distractions Mixed to Produce Wolfgang Amadeus Phoenix (29.6.2009) Albumi eroaa yhtyeen edellisistä albumeista paljon ottamalla vaikutteita synth popista ja new wave-musiikista. == Kappaleet == # # # # # # # # # # == Arvostelut == * Desibeli.net: Phoenix: Wolfgang Amadeus Phoenix Viitattu 1.1.2023. * Pitchfork: 8.4/10Ryan Dombal: Wolfgang Amadeus Phoenix - arvostelu Pitchfork (27.5.2009) * Soundi: Arttu Tolonen: Wolfgang Amadeus Phoenix - arvostelu Soundi (toukokuu 2009) == Kokoonpano == * Thomas Mars - laulu * Deck d'Arcy - basso, koskettimet * Laurent Brancowitz - kitara, koskettimet * Christian Mazzalai - kitara * Thomas Hedlund - rummut * Philippe Zdar - apulaistuottaja == Lähteet == Luokka:Vuoden 2009 albumit Luokka:Ranskalaiset popalbumit
Anne Juppo

Anne Mari Juppo (s. 1966Haku: Juppo, Anne Mari. Finnica.fi. Viitattu 10.4.2020. Töysä) on suomalainen farmasian tohtori. Hän on farmaseuttisen tuotekehityksen dosentti ja Helsingin yliopiston farmasian tiedekunnassa teollisuusfarmasian professori vuodesta 2006. Hänen vastuullaan on teollisuusfarmasian opintosuunta ja erikoistumiskoulutus teollisuudessa työskenteleville farmaseuteille ja proviisoreille. Hän on Pharmaceutical Solid State Research Clusterin jäsen vuodesta 2006 ja sen johtaja vuosina 2010–2012. Hänen tutkimusalueensa on teollisuusfarmasia ja formulaatiotutkimus Hän oli vuosina 2003–2005 kolmen vuoden sopimuksella niin sanottu adjunct professor, jonka palkan maksoi osittain lääketehdas. Vuosina 1996–2006 hän työskenteli viran ohella tutkijana, projektijohtajana ja päätutkijana Astra Zenecan Mölndalin tutkimuskeskuksen tuotekehitysyksikössä Göteborgin lähellä.Professori jakaa aikansa yliopiston ja lääketeollisuuden kesken. Ulla Järvi, Lääkärilehti 24.9.2004.Anne Juppo. Research Gate, viitattu 21.5.2018 Tätä aiemmin vuosina 1992–1995 hän työskenteli Orion Pharmalla tutkijana Fysiikan laboratoriossa. == Lähteet == Luokka:Suomalaiset professorit Luokka:Helsingin yliopiston professorit Luokka:Vuonna 1966 syntyneet Luokka:Elävät henkilöt
Montserrat Venturós

Montserrat Venturós i Villalba (kutsumanimeltään Montse Venturós) (s. 1985 Berga) on Candidatura d'Unitat Popular -puoluetta edustava katalonialainen poliitikko. Hän on toiminut vuodesta 2015 lähtien Bergan kunnanjohtajana.https://www.naciodigital.cat/noticia/89160/montse/venturos/investida/primera/alcaldessa/berga/amb/vots/cup/icv Venturósia vastaan nostettiin syyte hänen annettua ripustaa kunnantalon parvekkeelle Katalonian itsenäisyysmielisten käyttämä Estelada-lippu. Hän kieltäytyi kaksi kertaa saapumasta oikeuteen antamaan lausuntoa, minkä seurauksena hän oli pidätettynä marraskuussa 2016.https://www.ara.cat/politica/Lalcaldessa-Berga-denuncia-victima- politic_0_2018798212.html Oikeudenkäynti Venturósia vastaan jatkui toukokuussa 2018, jolloin syyttäjä vaati hänelle sakkoja ja puolen vuoden kieltoa toimia julkisessa virassa. Venturós ilmoitti, että jos hänelle langetetaan virkakielto, hän ei aio noudattaa sitä.https://www.elnacional.cat/ca/politica/alcaldessa-berga-desobeira- jutge_270237_102.html Kesäkuussa 2018 oikeus määräsi Venturósille syyttäjän vaatimuksen mukaisen kuuden kuukauden virkakiellon ja sakkoja.https://www.ara.cat/politica/alcaldessa-Berga-condemnada- inhabilitacio-Ajuntament_0_2037396393.html Venturós on uhmannut kunnanjohtajana muissakin asioissa Espanjan keskushallintoa. Esimerkiksi vuonna 2016 Berga oli yksi yli 300 katalonialaisesta kunnasta, joka ei sulkenut kunnantaloaan Espanjan perustuslain päivänä, vaikka perustuslain päivä on pyhäpäivä Espanjassa.https://www.rac1.cat/programes/el- mon/20161206/412433940786/ajuntament-obren-6-d-constitucio.html Venturós kertoi, että kyse on symbolisesta kansalaistottelemattomuudesta Espanjan valtiota vastaan.https://www.naciodigital.cat/noticia/117936/ajuntament/berga/tamb/obrira/dia/constitucio == Lähteet == Luokka:Katalonialaiset poliitikot Luokka:Vuonna 1985 syntyneet Luokka:Elävät henkilöt
Sean O’Brien

Sean O’Brien (s. 19. joulukuuta 1994) on yhdysvaltalainen koripalloilija, pelipaikaltaan laituri. O’Brien edustaa kaudella 2018–2019 Dekstone Tuři Svitavyta. == Pelaajaura == O’Brien aloitti koripallouransa Southern Illinoisin yliopiston joukkueessa. O’Brien pelasi yliopistossa täydet neljä vuotta, joiden aikana O’Brien teki keskimäärin 9,5 pistettä ja otti 6,2 levypalloa ottelua kohden. Heinäkuussa 2017 O’Brien teki ensimmäisen ammattilaissopimuksen Korisliigassa pelaavaan Korihaihin.O'Brien pelasi Korihaissa koko kauden ja oli joukkueen tehokkain pelaaja tehden 13,8 pistettä ja 7,6 levypalloa per peli. Kaudeksi 2018–2019 O'Brien teki sopimuksen tšekkiläisen Dekstone Tuři Svitavytan kanssa. == Tilastot == === Runkosarja (kansalliset pääsarjat) === Kausi Joukkue Sarja O MIN 2P % 3P % 1P % HL PL LEV S M R T PTS 2017–2018 Korihait Korisliiga 34 30:15 59,7 26,8 71,8 2,1 5,4 7,6 2,1 2,0 0,7 0,2 13,8 * O = ottelut, MIN = peliminuutit, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo == Lähteet == Luokka:Yhdysvaltalaiset koripalloilijat Luokka:Vuonna 1994 syntyneet Luokka:Elävät henkilöt
Kamerunin kansalliskirjasto

Kamerunin kansalliskirjasto () on Kamerunin pääkaupungissa Yaoundéssa toimiva kansalliskirjasto. Se on perustettu vuonna 1952 maan kansallisarkiston perustamisen yhteydessä. Nämä laitokset erotettiin toisistaan vuonna 1966. Kokoelman laajuudeksi on mainittu 64 000 nimikettä (2008). YK:n erityisjärjestö Unescon mukaan Kamerunin aikuisväestöstä (yli 15-vuotiaat) lukutaitoisia oli vain 71,3 prosenttia (vuonna 2010). ==Lähteet== == Aiheesta muualla== *Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (sciencedirect.com) Luokka:Kamerunin rakennukset ja rakennelmat Luokka:Kansalliskirjastot Luokka:Afrikan kirjastot Luokka:Yaoundé
Marie-Thérèse Paquin

Marie-Thérèse Paquin (4. heinäkuuta 1905 Montreal – 9. toukokuuta 1997 Montreal) oli kanadalainen pianisti. Hän opiskeli aluksi Montrealissa Angéline Normandin-McNamaran ja Alfred La Libertén johdolla pianonsoittoa ja Louis Michielsin johdolla musiikin teoriaa. Vuonna 1926 hän lähti stipendillä Brysseliin, jossa häntä opettivat Camille Gurickx (piano), Paul Gilson (teoria) ja Ernest Closson (estetiikka ja historia). Palattuaan Montrealiin vuonna 1927 Paquin ryhtyi yhteistyöhön Dubois-jousikvartetin kanssa. Hän myös säesti sellaisia laulajia kuin Léopold Simoneauta sekä Lauritz Melchioria ja soitti orkesterien solistina.The Canadian Encyclopedia: Marie-Thérèse Paquin Opetustyötä Paquin teki muun muassa Québecin musiikkikonservatoriossa vuosina 1951–1971 ja 1981-1982. Hän opiskeli paitsi musiikkia, myös Montrealin yliopistossa kieliä (espanja, italia, saksa), joten hän toimi librettojen kääntäjänä. Hänestä tehtiin Kanadan ritarikunnan jäsen vuonna 1980 ja Québecin kansallisen ritarikunnan ritari vuonna 1986. Vuonna 1982 hän voitti Calixa- Lavallée-musiikkipalkinnon. == Lähteet == Luokka:Kanadalaiset pianistit Luokka:Kielenkääntäjät Luokka:Vuonna 1905 syntyneet Luokka:Vuonna 1997 kuolleet
Gustave Borgnis-Desbordes

Gustave Borgnis-Desbordes (22. lokakuuta 1839 Provins – 18. heinäkuuta 1900 Hanoi) oli ranskalainen siirtomaa-ajan kenraali. Borgnis-Desbordes syntyi pioneeriupseerin perheeseen. Hän valmistui Palaiseaun polyteknisestä koulusta ja Metzin tykistökoulusta ja aloitti sotilasuransa laivastossa. Vuosina 1868–1871 Borgnis-Desbordes osallistui Ranskan siirtomaasotiin Kotšinkiinassa. Saksan ja Ranskan sodan jälkeen hänestä tuli kenraalin adjutantti Pariisissa ja vuonna 1875 hänet ylennettiin everstiluutnantiksi. Borgnis-Desbordes lähetettiin Senegaliin vuonna 1876. Hän johti Ranskan siviiliviranomaisten määräysten vastaisesti Kaartan valtausta ja toimi Ylä-Senegalin sotilasalueen komentajana vuosina 1880–1883. Borgnis-Desbordes aloitti sotaretket tukulorivaltakuntaa vastaan ja perusti vuonna 1881 tukikohdan Kitaan ja vuonna 1883 Bamakoon. Hän torjui Samori Tourén joukkojen hyökkäyksen ja teki Bélédougousta Ranskan protektoraatin. Vuonna 1883 Borgnis-Desbordes ylennettiin everstiksi ja hän palasi Pariisiin johtamaan siirtomaaministeriön Ylä-Senegalin ja Nigerin osastoa. Vuosina 1884–1885 hän osallistui Vietnamissa Ranskan ja Kiinan sotaan. Vuonna 1886 Borgnis-Desbordes ylennettiin prikaatikenraaliksi ja vuonna 1889 hänestä tuli Ranskan Indokiinan joukkojen komentaja. Seuraavana vuonna hän sai ylennyksen divisioonakenraaliksi. Kotimaassaan Borgnis-Desbordesia pidettiin yhtenä ranskalaisen kolonialismin sankareista. ==Lähteet== Luokka:Ranskalaiset kenraalit Luokka:Vuonna 1839 syntyneet Luokka:Vuonna 1900 kuolleet
Tōkyō metron Ginza-linja

Ginza-linja () on Tōkyō metron liikennöimä metrolinja Tokiossa, Japanissa. Sen reitti kulkee Tokion keskusta-alueen koillisosasta Taitōn erillisalueen Asakusan metroasemalta Ginzan kautta lounaaseen Shibuyan erillisalueen Shibuyan metroasemalle. Linjalla on 19 asemaa ja se on 14,3 kilometriä pitkä. Ginza-linja on Japanin ja koko Aasian vanhin metrolinja, jonka ensimmäinen osuus Asakusasta Uenoon avattiin jo vuonna 1927. Se perustettiin nimellä Tōkyō chika tetsudō (, ’Tokion maanalainen rautatie’). Vuonna 2016 linjalla ajettiin noin 1 429 468 000 matkustajakilometriä. Sen täyttöaste oli aamun ruuhka- aikana 157 prosenttia kapasiteetista. == Lähteet == == Aiheesta muualla == Ginza-linja
Tōkyō metron Marunouchi-linja

Marunouchi-linja () on Tōkyō metron liikennöimä metrolinja Tokiossa, Japanissa. Sen U-kirjaimen muotoinen reitti kulkee Tokion länsiosasta Suginamin erillisalueen Ogikubon metroasemalta kaupungin ydinkeskustaan Marunouchin kaupunginosaan Tokion rautatieasemalle ja jatkaa sieltä luoteeseen Toshiman erillisalueen Ikebukuron metroasemalle. Linjalla on 28 asemaa, joista kolme on Nakano-Sakauen ja Hōnanchōn välisellä haaralinjalla. Linja on 27,4 kilometriä pitkä. Marunouchi-linja oli Tokion metrolinjoista Ginza-linjan jälkeen toinen, ja ensimmäinen toisen maailmansodan jälkeen rakennetuista linjoista. Vuonna 2016 linjalla ajettiin noin 2 367 461 000 matkustajakilometriä. Sen täyttöaste oli aamun ruuhka-aikana 157–161 prosenttia kapasiteetista. == Lähteet == == Aiheesta muualla == Marunouchi- linja
Tōkyō metron Hibiya-linja

Hibiya-linja () on Tōkyō metron liikennöimä metrolinja Tokiossa, Japanissa. Sen reitti kulkee Tokion keskusta-alueen lounaisosasta Meguron erillisalueen Naka-Meguron metroasemalta Hibiyan metroaseman kautta koilliseen Adachin erillisalueen Kita-Senjun metroasemalle. Linjan reitti on samankaltainen kuin aiemmin rakennetulla Ginza-linjalla. Linjalla on 21 asemaa ja se on 20,3 kilometriä pitkä. Hibiya-linjalta liikennöidään läpiajoliikennettä Tōbu- rautateiden Isesaki-linjalle. Vuonna 2016 linjalla ajettiin noin 2 298 875 000 matkustajakilometriä. Sen täyttöaste oli aamun ruuhka-aikana 155 prosenttia kapasiteetista. == Lähteet == == Aiheesta muualla == Hibiya-linja
Siniliuske

Siniliuske tai glaukofaaniliuske on metavulkaaninen kivi, jota syntyy basaltin ja vastaavien kivien metamorfoosin tuloksena korkeissa paineissa ja matalissa lämpötiloissa (200–500 °C), suunnilleen 15–30 kilometrin syvyydessä. Kiven sinertävä väri aiheutuu glaukofaani- (Na-amfiboli) ja lawsoniitti- mineraaleista. Siniliuskeita löytyy tyypillisesti orogeenisilta vyöhykkeiltä siirroskontaktissa vihreäliuske- tai harvemmin eklogiittifasieksen kiviin. == Petrologia == Siniliuske määritellään basalttisen koostumuksen kiveksi, jossa esiintyy mineraaleina glaukofaania + (lawsoniittia tai epidoottia) ± jadeiittia ± albiittia tai kloriittia ± granaattia ± muskoviittia. Siniliuskeen mikrorakenteet ovat usein suomuisia, sälöisiä tai liuskeisia, ja niitä edustavat kloriitti, valkoinen kiille, glaukofaani ja muut pitkulaiset tai litteät mineraalit. Siniliuskeet ovat usein hienorakeisia, sillä mineraalien kasvua hidastaa kiven nopea metamorfinen kehitys, alhaiset muuttumislämpötilat ja monissa tapauksessa veden puute. Porfyyrisiä muunnoksia on kuitenkin olemassa. Kalliopaljastumissa siniliuskeet voivat näyttää sinisiltä, mustilta, harmailta tai sinivihreiltä. == Katso myös == * Metamorfoosi * Metamorfinen fasies == Aiheesta muualla == * Blueschist facies - Rock Library Glossary, Imperial College London == Viitteet == Luokka:Metamorfiset kivilajit
Jääkiekon alle 18-vuotiaiden maailmanmestaruuskilpailut 2019

Jääkiekon alle 18-vuotiaiden maailmanmestaruuskilpailut 2019 käytiin Ruotsin Örnsköldsvikissä ja Uumajassa, 18.–28. huhtikuuta 2019. Uumajassa pelattiin alkulohko A, putoamissarja sekä kaksi puolivälierää, kun taas Örnsköldsvikissä pelattiin alkulohko B, kaksi muuta puolivälierää sekä mitalipelit. Turnauksen voitti ensimmäistä kertaa historiassaan kisaisäntä Ruotsi, joka kaatoi loppuottelussa Venäjän jatkoajalla maalein 4–3. Pronssia sai Yhdysvallat, joka kukisti Kanadan pronssiottelussa lukemin 5–2. Maailmanmestaruuttaan puolustanut Suomi koki pudotuksen jääden 7. sijalle.http://stats.iihf.com/Hydra/715/IHM7159900_76_3_0.pdf Joukkue jäi samalla mitalitta ensimmäistä kertaa sitten vuoden 2014 turnauksen. Slovakia puolestaan putosi 1. divisioonaan ensimmäistä kertaa sitten vuoden 2011 putoamisen. Slovakian tilalle nousi Saksa. Kyseessä oli historian ensimmäinen kerta, kun maailmanmestaruuden voitti jokin muu joukkue kuin Suomi, Yhdysvallat, Venäjä tai Kanada. == Lohkot == === Lohko A === === Lohko B === == Putoamiskarsinta == == Pudotuspelit == === Puolivälierät === === Välierät === === Pronssiottelu === === Loppuottelu === ==Lopputulokset== ==Tilastot== ===Pistepörssi=== Lähde: IIHF Sija Nimi Nro. Joukkue Paik. +/– 1\. Jack Hughes 6 H 7 9 11 20 8 +10 2\. Cole Caufield 13 H 7 14 4 18 4 +12 3\. Matthew Boldy 9 H 7 3 9 12 0 +6 4\. Cam York 2 H 7 4 7 11 0 +13 5\. Peyton Crebs 19 H 7 6 4 10 4 +9 ===Maalivahdit=== Lähde: IIHF Sija Nimi Nro. Joukkue 1\. Spencer Knight 30 6 141 9 132 93,62 2\. Nolan Maier 29 3 108 8 100 92,59 3\. Lukas Parik 2 5 170 13 157 92,35 4\. Hugo Alnefelt 1 5 180 14 166 92,22 5\. Artūrs Šilovs 30 5 182 15 167 91,76 ==Palkinnot== *Paras hyökkääjä: Cole Caufield *Paras puolustaja: Philip Broberg *Paras maalivahti: Jaroslav Askarov ==Lähteet== ==Aiheesta muualla== *Turnauksen kotisivut 2019 Luokka:Vuoden 2019 jääkiekko Luokka:Ruotsin urheilutapahtumat Luokka:Ruotsin jääkiekko Luokka:Örnsköldsvikin kunta Luokka:Uumaja
Jääkiekon 1. divisioonan maailmanmestaruuskilpailut 2019

Jääkiekon 1. divisioonan maailmanmestaruuskilpailut 2019 pelattiin huhti- toukokuussa 2019. A-lohko pelattin Kazakstanissa Astanassa ja B-lohko Virossa, Tallinnassa. A-lohkon voittoa juhli isäntämaa Kazakstan, joka nousee seuraavaksi vuodeksi pääsarjaan. Samalla Valko-Venäjä nousee vuoden tauon jälkeen takaisin. == Joukkueet == === Lohko A === * * * * * * === Lohko B === * * * * * * == A-lohkon turnaus == == B-lohkon turnaus == == Lähteet == * A-lohkon turnaukset sivut * B-lohkon turnaukset sivut * http://www.passionhockey.com/hockeyarchives/mondial2018.htm Luokka:Vuoden 2019 jääkiekko Luokka:Jääkiekon 1. divisioonan maailmanmestaruuskilpailut
Fenyylietyylimalonamidi

Fenyylietyylimalonamidi (PEMA) on primidonin antikonvulsanttina toimiva metaboliitti, joskin sitä muodostuu primodin hajotessa paljon vähemmän kuin sen toista aktiivista metaboliittia: fenobarbitaalia. == Lähteet == Luokka:Amidit
Jääkiekon 2. divisioonan maailmanmestaruuskilpailut 2018

Jääkiekon 2. divisioonan maailmanmestaruuskilpailut on vuonna 2018 jaettu kahteen ryhmään, nimeltään A ja B. A-ryhmän kisat käytiin 23.–29.4.2018, ja ne pelattiin Hollannin Tilburgissa. B-ryhmän kisat taas käytiin 14.–20.4.2018, ja kisapaikka toimi Espanjan Granada. A-ryhmän mestaruuden voitti Hollanti ja B-ryhmän Espanja. == Tulokset == A-ryhmä Sijoitus Maa Huomioita 1 Kisaisäntä. Nousi 1. divisioonaan 2 3 4 5 6 Tippui B-lohkoon B-ryhmä Sijouts Maa Huomioita 1 Kisaisäntä. Nousi A-lohkoon 2 3 4 5 6 Tippui 3. divisioonaan == Lähteet == Luokka:Jääkiekon 2. divisioonan maailmanmestaruuskilpailut
Nekopideemi

Nekopideemi on imidatsopyridiineihin kuuluva nonbentsodiatsepiini, joka on sukua paremmin tunnetuille tsolpideemille ja alpideemille. Sillä on sedatiivinen ja hypnoottinen vaikutus johtuen sen rakenteesta, joka muistuttaa muita nonbentsodiatsepiineja. Nekopideemi ei ole Suomessa kaupan. == Lähteet == Luokka:Nonbentsodiatsepiinit Luokka:Unilääkkeet Luokka:Sedatiivit Luokka:Imidatsopyridiinit
Tōkyō metron Tōzai-linja

Tōzai-linja () on Tōkyō metron liikennöimä metrolinja Tokiossa, Japanissa. Sen nimi tarkoittaa ’itä–länsilinjaa’, ja sen reitti kulkeekin itä–länsisuuntaisesti Chiban prefektuurin Funabashin kaupungin Nishi- Funabashin metroasemalta Tokion länsiosaan Nakanon erillisalueen Nakanon metroasemalle. Linjalla on 23 asemaa ja se on 30,8 kilometriä pitkä. Vuonna 2016 linjalla ajettiin noin 3 571 675 000 matkustajakilometriä, joten se oli Tōkyō metron linjoista käytetyin. Sen täyttöaste oli aamun ruuhka-aikana Kiban ja Monzen-Nakachōn välillä jopa 199 prosenttia kapasiteetista. == Lähteet == == Aiheesta muualla == Tozai-linja
Tōkyō metron Chiyoda-linja

Chiyoda-linja () on Tōkyō metron liikennöimä metrolinja Tokiossa, Japanissa. Sen reitti kulkee Tokion lounaisosasta Shibuyan erillisalueen Yoyogi-Ueharan metroasemalta Chiyodan erillisalueen kautta pohjoiseen Adachin erillisalueen Ayasen metroasemalle. Ayasesta johtaa lisäksi 2,1 kilometrin pituinen haara Kita-Ayasen metroasemalle. Linjalla on tämä haaralinja mukaan lukien 20 asemaa ja se on 24,0 kilometriä pitkä. Chiyoda-linjalta liikennöidään läpiajoliikennettä pohjoisessa JR Higashi-Nihonin Jōban-linjalle ja etelässä Odakyū-rautateiden Odawara-linjalle ja Tama-linjalle. Vuonna 2016 linjalla ajettiin noin 3 213 914 000 matkustajakilometriä, mikä tekee siitä Tōkyō metron toiseksi käytetyimmän linjan. Sen täyttöaste oli aamun ruuhka-aikana 178 prosenttia kapasiteetista. == Lähteet == == Aiheesta muualla == Chiyoda- linja
Tōkyō metron Yūrakuchō-linja

Yūrakuchō-linja () on Tōkyō metron liikennöimä metrolinja Tokiossa, Japanissa. Sen reitti kulkee luoteesta Saitaman prefektuurin Wakōn kaupungin Wakōshin metroasemalta Tokion keskustaan ja Yūrakuchōn metroaseman kautta itään Kōtōn erillisalueen Shin-Kiban metroasemalle. Linjalla on 24 asemaa, mutta Wakōshin ja Kotake-Mukaiharan välillä se jakaa raiteet ja asemat Fukutoshin-linjan kanssa. Linja on 28,3 kilometriä pitkä, josta 8,3 kilometriä on myös Fukutoshin-linjan käytössä. Vuonna 2016 linjalla ajettiin noin 2 865 578 000 matkustajakilometriä. Sen täyttöaste oli aamun ruuhka-aikana 159 prosenttia kapasiteetista. == Lähteet == == Aiheesta muualla == Yurakucho-linja
Chaz Williams

Chaz Williams (s. 6. huhtikuuta 1991) on yhdysvaltalainen koripalloilija, joka pelasi kaudella 2018–2019 Puolan pääsarjassa pelaavassa Thor Thorlakshofnissa. Hän pelasi yliopistouransa Hofstran ja Massachusettsin yliopistoissa. Pelipaikaltaan Williams on takamies. == Yliopistoura == Williams oli kaksinkertainen Vuoden konferenssipelaaja pelatessaan Bishop Fordin lukiossa Brooklynissa. Hän sitoutui läheiseen Hofstran yliopistoon, ja pääsi nopeasti joukkueen aloitusviisikkoon. Ensimmäisellä ja ainoalla kaudella Hofstran yliopistossa Williams teki keskiarvoikseen 9,8 pistettä ja 4,8 syöttöä ottelua kohden. Kesällä 2010 Williams siirtyi Massachusettsin yliopistoon. Siirron myötä Williams ei pelannut kaudella 2010–2011. 2011–2012 Williams johdatti "UMassin" 25:een voittoon. Williams teki 16,9 pistettä, otti 4,4 levypalloa, antoi 6,2 syöttöä ja otti 2,2 riistoa ottelua kohden ja hänet nimitettiin kauden päätteeksi All-Atlantic 10 Konferenssin ykköstähdistöviisikkoon. Seuraavalla kaudella Williams nimitettiin jälleen tähdistöviisikkoon, kun hän teki 15,5 pistettä ja antoi 7,3 syöttöä per peli. Kesällä 2013 Williams harkitsi osallistuvansa vuoden 2013 NBA:n varaustilaisuuteen, mutta UMassin päävalmentaja Derek Kellogg kertoi Williamsille, että hänet tultaisiin varaamaan vasta toisella kierroksella, joten Williams päätti pelata viimeisen kautensa yliopistossa ja johdattaa Massachusetts NCAA:n lopputurnaukseen ensimmäistä kertaa. Seniorikaudellaan Williams johdatti Massachusettsin kuudennelle sijalle lopputurnauksessa. 13. helmikuuta 2014 Williams nimitettiin 30 finalistin joukkoon, jotka tavoittelisivat Vuoden yliopistopelaaja-palkinnosta. == Pelaajaura == 9\. elokuuta 2014 Williams teki sopimuksen turkkilaisen Eskisehir Basketin kanssa.Viiden pelin jälkeen seura ja Williams purkivat sopimuksen 14. marraskuuta 2014. 20\. helmikuuta 2015 NBA:n kehitysliigassa pelaava Maine Red Claws hankki Williamsin. 8. maaliskuuta hänet kuitenkin vapautettiin joukkueesta.20\. maaliskuuta Williamsin oikeudet hankki Delaware 87ers. Kauden 2016–2017 Williams pelasi Sveitsin pääsarjassa Lions de Genèven riveissä. Williams teki sopimuksen Suomeen ja Korisliigassa pelaavaan Korihaihin 2. heinäkuuta 2017 . 23\. marraskuuta Williams halusi purkaa sopimuksensa Korihaiden kanssa vedoten perhesyihin. Williams ehti pelata Korihaiden paidassa 11 ottelua ja tehdä niissä 12,6 pistettä, 2,6 levypalloa ja 3,8 syöttöä ottelua kohden. Tammikuussa 2018 Williams teki sopimuksen Islannin pääsarjassa pelaavaan Thor Thorlakshofniin. Kaudeksi 2018–2019 Williams siirtyi Puolaan King Szczecinin riveihin. == Lähteet == Luokka:Elävät henkilöt Luokka:Vuonna 1991 syntyneet Luokka:Yhdysvaltalaiset koripalloilijat
Jan Rybář

Jan Rybář (s. 22. huhtikuuta 1981) on tšekkiläinen säveltäjä. Hän opiskeli Milan Slavickýn johdolla vuosina 1999–2005 Esittävien taiteiden akatemiassa, Prahassa. Hänestä tuli sitten filosofian tohtorikoulutettava Marek Kopelentin johdolla. Rybář kuului säveltäjäryhmä Konvergenceen vuosina 2002–2013. Hän on maansa vanhimman taiteilijaseuran (Umělecká beseda) jäsen ja johtaa omaa konserttisarjaansa (Hudba v souvislostech).ISCM: Rybář, Jan - M - Czech Republic Rybář perusti naiskuoron Ensemble Coccinelle, joka on erikoistunut renessanssiohjelmistoon ja nykymusiikkiin. Hän on säveltänyt paljon vokaalimusiikkiteoksia Ensemble Coccinelle ja toiselle naiskuorolle, Buburezalle. Hän on toiminut myös kapellimestarina ja johtanut useita kantaesityksiä sekä Tšekin-ensiesityksiä. Johdettujen teosten joukossa on hänen omiakin sävellyksiään. Vokaalimusiikin ohella Rybář on säveltänyt kamari- ja orkesteriteoksia. == Lähteet == Luokka:Tšekkiläiset säveltäjät Luokka:Vuonna 1981 syntyneet Luokka:Elävät henkilöt
Brändö lågstadieskola

Brändö lågstadieskola koostuu esiopetuksesta ja luokista 1–6, yhteensä noin 130 opiskelijaa. Koulu sijaitsee historiallisessa ympäristössä, jossa on merta, mustikoita ja Korkeasaari kävelyetäisyydellä. Koulun sijainnin ansiosta on tarjolla monipuolisia urheilutoimintoja ja konkreettisia luonnontieteellisiä tutkimuksia. Linja- ja metroyhteydet ovat hyvät. Koululaitos rakennettiin vuonna 1916 ja samassa ympäristössä toimii ruotsinkielinen lukio Brändö gymnasium. Kouluilla on useita yhteisiä alueita, kuten kuntosali ja ruokasali. Folkhälsan ylläpitää iltapäivän toimintaa kouluissa. Luokka:Kulosaari Luokka:Helsingin peruskoulut
Teemu Sulonen

Teemu Sulonen (s. 7. heinäkuuta 1994) on suomalainen koripalloilija, pelipaikaltaan heittävä takamies. Sulonen edustaa kaudella 2018–2019 Korisliigassa pelaavaa BC Nokiaa. Sulosen kasvattajaseura on Leppävaaran Pyrintö. == Pelaajaura == Sulonen pelasi uransa ensimmäiset kolme kautta Tapiolan Hongan I-divisioona-joukkueessa. Kaudelle 2013–2014 Sulonen siirtyi Järvenpääläiseen JKS Baskettiin. Kauden 2014–2015 Sulonen jatkoi Järvenpäässä, mutta yhteistyösopimuksen avulla hän pääsi pelaamaan Korisliigassa pelaavaan Helsinki Seagullsiin. Kauden 2015–2016 Sulonen pelasi kokonaan Seagullsin riveissä. Heinäkuussa 2016 Sulonen palasi I-divisioonaan ja teki sopimuksen Forssan Koripoikien kanssa. Kausi 2016–2017 oli Sulosen tehokkain kausi I-divisioonassa, kun hän heitti 17,9 pistettä per peli ja upotti kolmen pisteen heittonsa 40,6 %:n tarkkuudella. 29\. kesäkuuta 2017 Sulonen teki sopimuksen Korisliigassa pelaavaan uusikaupunkilaiseen Korihaihin. Sulonen teki läpimurtonsa Korisliigassa, kun hän teki 6,8 pistettä per peli ja heitti kolmen pisteen heitot 38,4 %:n tarkkuudella, ollen yksi Korihaiden parhaimmista heittäjistä. 29\. kesäkuuta 2018 Sulonen teki 1+1-vuotisen sopimuksen BC Nokian kanssa. == Tilastot == === Korisliiga === Kausi Joukkue O MIN 2P % 3P % 1P % HL PL LEV S M R T PTS PTS YHT 2014–2015 Seagulls 16 02:54 37,5 % 43,8 % 66,7 % 0,1 – 0,1 – 0,1 – – 1,8 29 2015–2016 Seagulls 22 03:41 23,1 % 37,5 % 50,1 % – 0,2 0,2 0,1 0,0 – – 1,5 34 2017–2018 Korihait 39 18:31 45,1 % 38,4 % 80,0 % 0,4 1,1 1,4 1,7 1,1 0,3 0,0 6,8 264 2018–2019 BC Nokia 43 21:20 55,3 % 33,3 % 76,5 % 0,2 1,3 1,5 1,6 1,0 0,5 0,0 6,3 272 2019–2020 BC Nokia 37 12:40 54,8 % 41,5 % 77,4 % 0,1 0,6 0,7 1,4 0,8 0,1 0,0 5,1 187 Yhteensä 157 14:14 49,0 % 37,3 % 77,3 % 0,2 0,8 1,0 1,2 0,8 0,2 0,0 5,0 786 === I-divisioona === Kausi Joukkue O MIN 2P % 3P % 1P % HL PL LEV S M R T PTS PTS YHT 2010–2011 Honka Akatemia 1 17:28 33,3 % 33,3 % – – 1,0 1,0 – 1,0 1,0 – 8,0 8 2011–2012 Honka 6 02:23 – 25,0 % – – – – – – – – 0,5 3 2012–2013 Honka 11 06:43 60,0 % 14,3 % 100,0 % 0,1 0,4 0,5 0,2 0,3 0,1 – 2,0 22 2013–2014 JKS 27 22:28 44,1 % 38,9 % 86,5 % 0,3 1,4 1,7 0,4 1,7 0,4 0,0 12,5 338 2014–2015 JKS 23 25:31 44,8 % 38,8 % 71,1 % 0,5 1,3 1,9 0,7 1,7 0,6 0,0 15,6 359 2016–2017 FoKoPo 26 34:09 52,8 % 40,6 % 81,4 % 0,4 2,0 2,4 3,9 2,7 1,0 0,0 17,9 466 Yhteensä 94 23:16 48,0 % 38,6 % 80,8 % 0,3 1,3 1,7 1,4 1,7 0,6 0,0 12,7 1196 * O = ottelut, MIN = peliminuutit, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == Luokka:Suomalaiset koripalloilijat Luokka:Vuonna 1994 syntyneet Luokka:Elävät henkilöt
Mangaanihydroksidi

Mangaanihydroksidi eli mangaani(II)hydroksidi (Mn(OH)2) on mangaani- ja hydroksidi-ionien muodostama epäorgaaninen ioniyhdiste. ==Ominaisuudet ja valmistus== Puhtaana mangaanihydroksidi on väriltään valkoista tai punertavaa. Se kuitenkin hapettuu herkästi hapetusluvuille +III ja +IV, minkä vuoksi väri muuttuu ruskeaksi. Mangaanihydroksidi ei liukene veteen, mutta liukenee happoihin ja ammoniakkiliuoksiin. Mangaanihydroksidin alkeiskoppi on heksagonaalinen. Mangaanihydroksidia valmistetaan liukoisen mangaanisuolan, esimerkiksi mangaani(II)kloridin, vesiliuoksen ja hydroksidiliuoksen avulla, jolloin se saostuu. Reaktio suoritetaan hapettomissa olosuhteissa pelkistimen läsnä ollessa. ==Lähteet== Luokka:Hydroksidit Luokka:Mangaaniyhdisteet
Alpideemi

Alpideemi (kauppanimi Ananxyl) on oraalisesti annosteltava anksiolyyttinen imidatsopyridiineihin kuuluva lääkeaine, joka on sukua paremmin tunnetulle tsolpideemille. Tsolpideemista poiketen alpideemilla ei ole sedatiivista vaikutusta normaalilla käyttöannoksella, ja sitä käytetään pääasiassa ahdistuksen hoitoon.Zivkovic B, Morel E, Joly D, Perrault G, Sanger DJ, Lloyd KG. Pharmacological and behavioral profile of alpidem as an anxiolytic. Synthelabo Recherche, L.E.R.S., Bagneux, France. 1990 May;23 Suppl 3:108–13. Sanger DJ, Zivkovic B. Discriminative stimulus effects of alpidem, a new imidazopyridine anxiolytic. Synthelabo Recherche, Bagneux, France. 1994 Jan;113(3–4):395–403. Se ei myöskään toimi unilääkkeenä normaaleilla annoksilla, ja sillä on antikonvulsatiivisia vaikutuksia suuremmilla kuin normaalisti ahdistukseen käytettävillä annoksilla.Zivkovic B, Morel E, Joly D, Perrault G, Sanger DJ, Lloyd KG. Pharmacological and behavioral profile of alpidem as an anxiolytic. Pharmacopsychiatry. 1990 May;23 Suppl 3:108–13. Alpideemin keihitti Synthélabo (nykyisin osa Sanofi-Aventis-yhtiötä). Se hyväksyttiin käyttöön Ranskassa vuonna 1991, mutta poistettiin markkinoilta vuonna 1994 ja se ei ole enää käytössä missään päin maailmaa. WHO Drug Information Vol. 8, No. 2, 1994, page 64 ==Käyttö == Alpideemia määrättiin potilaille jotka kärsivät keskivaikeasta vaikeaan ahdistukseen.Kunovac JL, Stahl SM. Future directions in anxiolytic pharmacotherapy. Psychiatric Clinics of North America. 1995 Dec;18(4):895–909. Useimmat näistä potilaista olivat joko resistenttejä tai yliherkkiä bentsodiatsepiineille, joten heille määrättiin nonbentsodiatsepiineihin kuuluvaa alpideemia.Morton S, Lader M. Studies with alpidem in normal volunteers and anxious patients. Pharmacopsychiatry. 1990 May;23 Suppl 3:120–3.Frattola L, Garreau M, Piolti R, Bassi S, Albizzati MG, Borghi C, Morselli PL. Comparison of the efficacy, safety and withdrawal of alpidem and alprazolam in anxious patients. British Journal of Psychiatry. 1994 Jul;165(2):94–100. Alpideemi kuitenkin poistettiin markkinoilta koko maailmassa vuoteen 1995 mennessä, sillä lääkkeen todettiin aiheuttavan vakavia maksavaurioita.Berson A, et al. (2001) Toxicity of alpidem, a peripheral benzodiazepine receptor ligand, but not zolpidem, in rat hepatocytes: role of mitochondrial permeability transition and metabolic activation. J Pharmacol Exp Ther. 299(2):793–800. == Lähteet == Luokka:Anksiolyytit Luokka:Lääkeaineet joilla ei ole ATC-koodia Luokka:Markkinoilta poistuneet lääkkeet Luokka:Nonbentsodiatsepiinit Luokka:Imidatsopyridiinit
2-Oksokvatsepaami

2-Oksokvatsepaami (Sch 15725) on bentsodiatsepiinijohdannainen, joka on yksi pääasiallisista kvatsepaamin aineenvaihduntatuotteista. == Lähteet == Luokka:Bentsodiatsepiinit Luokka:Organohalidit Luokka:Halogeeniyhdisteet
Ristorante Pizzeria Dennis

Ristorante Pizzeria Dennis (Pizzeria Dennis Oy ja Dennis Food Factory Oy) oli suomalainen ravintolaketju, joka oli erikoistunut italialaiseen ruokaan ja pizzoihin. Marraskuussa 2022 ketju hakeutui konkurssiin Ukrainan sodan ja koronaviruspandemian aiheuttaman taloudellisen ahdingon vuoksi. Yhtiön tulos oli tappiollinen vuonna 2021. Dennis Rafkin avasi ketjun ensimmäisen ravintolan vapunpäivänä 1975 Turun Linnankadulle. Linnankadun ravintola suljettiin 8. marraskuuta 2022. Ketjun toinen ravintola sijaitsi Helsingin Bulevardilla. Dennis oli Suomen vanhin yhä toimiva pizzeriaketju. Ravintoloiden valikoimissa oli pizzaa, pastaa, risottoja ja salaatteja. Yrityksen pizzat tunnettiin kookkaina ja ne valmistettiin käsin laadukkaista raaka-aineista. Ketjuun kuuluu myös leipomo, joka valmistaa tuotteita vähittäiskauppaan. Leipomopuolella myydään pääasiassa tuoreita pizzoja sekä tuotteita ravintola- ja hotelliteollisuudelle. Ketju myy tuotteita koko maassa lähinnä S-ryhmän ja K-ryhmän kautta. Björkstén-perheen omistuksessa olevan Dennis-ryhmän liikevaihto oli vuonna 2018 noin 11 miljoonaa euroa, ja se työllisti silloin noin 120 henkilöä. Vuoteen 2020 mennessä yrityksen työntekijöiden määrä oli vähentynyt noin 20 henkilöön. Joulukuun lopussa 2022 perustajasuvun Rafkinien Dennis-yhtiöt Oy osti konkurssipesältä takaisin Pizzeria Dennisin tuotemerkin. ==Lähteet== ==Aiheesta muualla== * Denniksen verkkosivusto Luokka:Entiset suomalaiset ravintolaketjut Luokka:Ravintolat Turussa Luokka:Ravintolat Helsingissä
Kivenkeräyskone

Kivenkeräyskone tai kivenkeruukone on traktorivetoinen työkone, jolla kerätään kiviä peltojen pintamaasta. Kivien lisäksi koneella voi kerätä myös puuainesta ja muuta roskaa. Kivenkeräyskonetta käytetään maataloudessa ja joskus myös viherrakentamisessa kuten golf-kenttien ja puistoalueiden rakentamisessa sekä sorateiden perusparannuksessa. Kivien kerääminen pelloilta ehkäisee muille peltotyökoneille, kuten leikkuupuimureille, niittokoneille ja paalaimille kivistä syntyviä vaurioita. Kivien poistaminen myös parantaa maan kasvukuntoa. Esimerkiksi nurmirehun sato kasvaa, kun sen voi niittää alempaa pelkäämättä kiviä. Myös juuresten, kuten perunan ja porkkanan sadonkorjuussa kivistä on haittaa. Kivien poistaminen on erityisen tärkeää Suomessa ja muualla pohjoisessa, koska routa nostaa kiviä maan sisältä kohti pintaa. Usein kivenkeruukonetta käytetään myös uusien peltojen raivaamiseen. Kivenkeräyskoneen omistaja voi olla maanviljelijä tai urakoitsija, mutta kivenkeräyskone voi olla myös yhteisomistuksessa ns. kimppakoneena. Kivenkeräyskoneessa on karhotin, joka kerää kivet tyypillisesti 4–6 metrin leveydeltä sekä nostorumpu, joka nostaa kerätyt kivet säiliöön. Multa seulotaan prosessissa irti kivistä ja puhtaita kiviä voi käyttää maanrakennuksessa. Säiliöstä kivet voidaan kipata joko haluttuun kohtaan maastossa tai esimerkiksi peräkärryyn pois kuljetettavaksi. Voima siirretään traktorista kivenkeräyskoneeseen voimanulosottoakselila ja kivenkeräyskoneen sisällä voima välitetään hihnoilla, jotka myös vaimentavat iskuja. Kivenkeruukoneet voivat tyypillisesti nostaa jopa 50 senttimetriä halkaisijaltaan olevia kiviä. == Kivenkeräyskoneita == * PEL-Tuotteen Kivi- Pekka * Elhon Scorpio * Ahmet Rock Tornado == Lähteet == Luokka:Maatalouskoneet